stanford-oval/wikipedia huggingface dataset:
พระครูพิพัฒนธรรมคุณ (จรินทร์ วิจิตฺตโก)
อุปสมบท

หลวงเตี่ย อุปสมบท เมื่อวันพฤหัสบดีที่ ขึ้น 13 ค่ำ เดือน 7 ปีวอก ตรงกับวันที่ 16 มิถุนายน พ.ศ. 2475 (อายุ 20 ปี) เมื่อเวลา 15.25 น. ณ พัทธสีมาวัดบ้านไร่ ตำบลมาบโป่ง อำเภอพานทอง จังหวัดชลบุรี โดยมีท่าน
หลวงเตี่ยจรินทร์ ได้รับฉายาทางธรรมว่า " วิจิตฺตโก "
เมื่อหลวงเตี่ยอุปสมบทแล้ว ได้อยู่จำพรรษาที่วัดบ้านไร่ 1 พรรษา
พ.ศ. 2476 ได้ย้ายไปเรียนนักธรรม ที่วัดโคกท่าเจริญ ซึ่งเป็นวัดของพระอุปัชฌาย์
พ.ศ. 2479 ย้ายไปเรียนบาลี ที่วัดราฎร์บำรุง อำเภอเมืองชลบุรี จังหวัดชลบุรี
พ.ศ. 2484 ย้ายไปเป็นเจ้าอาวาสวัดประชุมคงคา อำเภอบางละมุง จังหวัดชลบุรี
วิทยฐานะ

พ.ศ. 2476 สอบ น.ธ.ตรี ได้ที่สำนักเรียน วัดโคกท่าเจริญ อำเภอพานทอง จังหวัดชลบุรี
พ.ศ. 2477 สอบ น.ธ.โท ได้ที่สำนักเรียน วัดโคกท่าเจริญ อำเภอพานทอง จังหวัดชลบุรี
พ.ศ. 2480 สอบ น.ธ.เอก ได้ที่สำนักเรียน วัดราษฎร์บำรุง อำเภอเมืองชลบุรี จังหวัดชลบุรี
งานปกครอง

พ.ศ. 2484 เป็นเจ้าอาวาสวัดประชุมคงคา อำเภอบางละมุง จังหวัดชลบุรี
พ.ศ. 2487 เป็นเจ้าคณะตำบลบางละมุง อำเภอบางละมุง จังหวัดชลบุรี
พ.ศ. 2487 เป็นกรรมการสังฆ์อำเภอ ประจำองค์การศึกษา คณะสงฆ์อำเภอบางละมุง
พ.ศ. 2494 ได้รับการแต่งตั้งเป็น พระอุปัชฌาย์
พ.ศ. 2501 เป็นเจ้าคณะอำเภอบางละมุง จังหวัดชลบุรี
งานด้านการศึกษา

พ.ศ. 2484 เป็นครูสอนปริยัติธรรม ประจำวัดประชุมคงคา อำเภอบางละมุง จังหวัดชลบุรี
พ.ศ. 2484 เป็นกรรมการควบคุมการสอบธรรมสนามหลวง ของคณะสงฆ์อำเภอบางละมุง
พ.ศ. 2486 เป็นกรรมการตรวจประโยค นักธรรม ชั้นตรี สนามหลวง
พ.ศ. 2498 เป็นกรรมการศึกษาโรงเรียนวัดประชุมคงคา (ปัจจุบันคือ โรงเรียนอนุบาลบางละมุง)
งานด้านสาธารณูปการ

พ.ศ. 2505 สร้างอุโบสถวัดประชุมคงคา 1 หลัง สิ้นเงินประมาณ 700,000 บาท (เจ็ดแสนบาท)
พ.ศ. 2524 สร้างศาลาการเปรียญวัดประชุมคงคา คอนกรีต 2 ชั้น สิ้นเงินประมาณ 2,500,000 บาท (สองล้านห้าแสนบาท)
พ.ศ. 2530 สร้างศาลาฟังธรรมให้กับผู้สูงอายุ ให้สถานสงเคราะห์คนชรา (บ้านบางละมุง) แบบศาลาทรงไทย ออกแบบโดยกรมประชาสงเคราะห์ สิ้นเงินประมาณ 1,200,000 บาท (หนึ่งล้านสองแสนบาท)
สมณศักดิ์

พ.ศ. 2484 เป็นพระสมุห์จรินทร์  ฐานานุกรมในทางพระครูอรรถจารีอุดมคุณ (หลวงปู่ฮง ปภฺกโร) วัดราษฎร์บำรุง อดีตเจ้าคณะอำเภอบางละมุง จ.ชลบุรี
พ.ศ. 2494 เป็นพระครูสัญญาบัตร เจ้าคณะตำบล ชั้นตรี
พ.ศ. 2501 เป็นพระครูสัญญาบัตร เจ้าอำเภอ ชั้นโท
พ.ศ. 2512 เป็นพระครูสัญญาบัตร เจ้าอำเภอ ชั้นเอก
พ.ศ. 2519 เป็นพระครูสัญญาบัตร เจ้าอำเภอ ชั้นพิเศษ
งานพิเศษ

- ได้รับเข้าร่วมประชุมพระสังฆาธิการ ระดับเจ้าคณะอำเภอ ที่วัดสามพระยาวรวิหาร กรุงเทพมหานคร
- ได้เป็นประธานหน่วยอบรมประชาชน ประจำตำบลบางละมุง
- ได้เป็นสมาชิกสภาสงฆ์ จังหวัดชลบุรี ตลอดทุกสมัย
มรณภาพ

พระครูพิพัฒนธรรมคุณ (หลวงเตี่ยจรินทร์) ท่านมรณภาพเมื่อวันเสาร์ที่ 16 ธันวาคม พ.ศ. 2543 ณ โรงพยาบาลในกรุงเทพฯ สิริอายุได้ 88 ปี พรรษาที่ 68
แหล่งข้อมูลอื่น

ประวัติ พระครูพิพัฒนธรรมคุณ (หลวงเตี่ยจรินทร์) วัดประชุมคงคา - รายการบันทึกตำนาน ช่อง5
ประวัติ วัดประชุมคงคา อำเภอบางละมุง จังหวัดชลบุรี
พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงยกฉัตรขึ้นประดิษฐานเหนือพระประธานประจำอุโบสถวัดประชุมคงคา อำเภอบางละมุง จังหวัดชลบุรี
| ก่อนหน้า |  | พระครูพิพัฒนธรรมคุณ (จรินทร์ วิจิตฺตโก) |  | ถัดไป |
| --- | --- | --- | --- | --- |
| หลวงตากิม |  | เจ้าอาวาสวัดประชุมคงคา  (พ.ศ. 2455 – พ.ศ. 2543) |  | พระครูวิสุทธาจาร. (เฉลียว อุปจาโร)            |
รัศมี

"radius" เปลี่ยนทางมาที่นี่ บทความนี้เกี่ยวกับเราขาคณิต สำหรับกระดูกมนุษย์ ดูที่ กระดูกเรเดียส
รูปวงกลมที่แสดงถึงรัศมี เส้นผ่านศูนย์กลาง จุดศูนย์กลาง และเส้นรอบวง
รัศมี (อังกฤษ: radius พหูพจน์: radii) ของรูปวงกลมหรือทรงกลม คือส่วนของเส้นตรงใดๆ ที่เชื่อมต่อระหว่างจุดศูนย์กลาง ไปยังเส้นรอบวงหรือพื้นผิวของทรงกลม อีกนัยหนึ่งหมายถึงความยาวของส่วนของเส้นตรงนั้น รัศมีเป็นส่วนครึ่งหนึ่งของเส้นผ่านศูนย์กลาง ในทางวิทยาศาสตร์และวิศวกรรมศาสตร์ มีการใช้คำว่า รัศมีความโค้ง (radius of curvature) แทนความหมายที่คล้ายกับรัศมี
ในกรณีทั่วไปที่ไม่ใช่สำหรับรูปวงกลมหรือทรงกลม อาทิ ทรงกระบอก รูปหลายเหลี่ยม กราฟ หรือชิ้นส่วนจักรกลต่างๆ รัศมีสามารถหมายถึงระยะทางที่วัดจากจุดกึ่งกลางหรือแกนสมมาตรไปยังจุดอื่นที่อยู่ภายนอก ซึ่งในกรณีนี้รัศมีอาจมีความยาวมากกว่าครึ่งหนึ่งของเส้นผ่านศูนย์กลางก็ได้
ความสัมพันธ์ระหว่างรัศมี r กับเส้นรอบวง c ของรูปวงกลมคือ
รัศมีจากพื้นที่

รัศมีของวงกลมที่มีพื้นที่เป็น A คือ
รัศมีเป็นครึ่งหนึ่งของเส้นผ่าศูนย์กลาง
รัศมีจากจุดสามจุด

ความยาวรัศมีของรูปวงกลมที่ผ่านจุดสามจุดใดๆ  P_{1},P_{2},P_{3}\,\! ที่ไม่อยู่บนเส้นตรงเดียวกัน คำนวณได้จาก
โดยที่  \theta  คือขนาดของมุม  \angle P_{1}P_{2}P_{3}
สูตรต่อไปนี้ใช้กฎของไซน์
ถ้าจุดสามจุดกำหนดให้มีพิกัด  (x_{1},y_{1}),  (x_{2},y_{2}) และ  (x_{3},y_{3}), ดังนั้นจะสามารถใช้สูตรดังต่อไปนี้:
สูตรสำหรับรูปหลายเหลี่ยมปกติ

สูตรเหล่านี้ถือว่าเป็นรูปหลายเหลี่ยมปกติกับด้าน n ด้าน
สูตรสำหรับรูปหลายเหลี่ยมปกติ > รัศมีจากด้านข้าง

รัศมีสามารถคำนวณได้จากด้าน  s  โดย:
สูตรสำหรับไฮเพอร์คิวบ์ (hypercubes) > รัศมีจากด้านข้าง

รัศมีของไฮเพอร์คิวบ์  d  มิติที่มีด้าน  s  คือ
มณีแดนสรวง

| มณีแดนสรวง |
| --- | --- |

ประเภท: ละครโทรทัศน์
พัฒนาโดย: บริษัท บรอดคาซท์ ไทย เทเลวิชั่น จำกัด
แสดงนำ: ซาร่า เล็กจ์ พศุตม์ บานแย้ม รณเดช วงศาโรจน์ ภัทราดา ยอดประสิทธิ์
ดนตรีแก่นเรื่องเปิด: เทวดาเจ้าขา - มิณฑิตา วัฒนกุล
ดนตรีแก่นเรื่องปิด: เชื่อในตัวฉัน - รณเดช วงศาโรจน์
ประเทศแหล่งกำเนิด:  ประเทศไทย
ภาษาต้นฉบับ:  ไทย
จำนวนตอน: 18 ตอน
การผลิต
ความยาวตอน: 90 นาที
ออกอากาศ
เครือข่าย: ช่อง 3
ออกอากาศ: 22 กรกฎาคม พ.ศ. 2555 – 16 สิงหาคม พ.ศ. 2555
มณีแดนสรวง  เป็นละครโทรทัศน์แนวโรแมนติกและแฟนตาซี บทประพันธ์โดย พงศกร หรือ นายแพทย์พงศกร จินดาวัฒนะ เขียนบทโทรทัศน์โดย ณัชภีม กำกับการแสดงโดย คมกฤษ ตรีวิมล  โดยออกอากาศทางไทยทีวีสีช่อง 3
เนื้อเรื่อง

รัศมิชโลธร (ซาร่า เล็กจ์) เป็นนางฟ้าอยู่บนสวรรค์ชั้นดาวดึงส์ เธอได้ลงมายังโลกมนุษย์เพื่อล่มงานวิวาห์ระหว่าง ร.ต.อ. ดรัณ (รณเดช วงศาโรจน์) และ สิริสุดา (ภัทราดา ยอดประสิทธิ์) เพราะเธอรู้ว่าทั้งคู่ไม่ใช่คู่แท้กัน ท่ามกลางความสงสัยของ ร.ต.อ.สการ (พศุตม์ บานแย้ม) นายตำรวจหนุ่มรูปหล่อสุดฮอตว่าเธอคือใคร เมื่อเทพบิดาทราบเรื่องจึงลงโทษเธอด้วยการส่งตัวลงมาเป็นมนุษย์ที่ไม่มีอำนาจวิเศษ เธอจะได้ความเป็นนางฟ้าคืนก็ต่อเมื่อเธอทำให้ดรัณและสิริสุกลับมาคืนดีและแต่งงานกัน
รายนามนักแสดง

| ตัวละครในเรื่อง | นักแสดง |
| --- | --- |
ร.ต.อ. สการ (แซม): พศุตม์ บานแย้ม
รัศมีชโลธร (ชิโล): ซาร่า เล็กจ์
ร.ต.อ. ดรัณ: รณเดช วงศาโรจน์
สิริสุดา: ภัทราดา ยอดประสิทธิ์
เอิงเอย: มณีรัตน์ คำอ้วน
อุ้มสม: บรมวุฒิ หิรัณยัษฐิติ
นารี: อุทุมพร ศิลาพันธ์
ทองทิว: ทรงสิทธิ์ รุ่งนพคุณศรี
มัดหมี่: สุมณทิพย์ เหลืองอุทัย
ตรีชฎา: ศิรินุช เพ็ชรอุไร
ชี้ค อาเหม็ด: โอลิเวอร์ บีเวอร์
ผู้การดำเกิง: ณพสิทธิ์ เที่ยงธรรม
รัศมีพรรณราย: ศิรประภา สุขดำรงค์
เทพบิดา: ทูน หิรัญทรัพย์
อสุเรศ: ธนานน ตั้งไพบูลย์
จิตราสูร: เฉลิมพล ทิฆัมพรธีรวงศ์
อัคราสูร: กรกฎ ธนภัทร
นางราคะ: มินท์ธิตา งามทรัพย์มณี
นางโทสะ: มนัสวี กฤตานุกูลย์
นางโมหะ: ลิลลี่ แม็คกร๊าธ
เทพธิดาตาทิพย์: ปวันรัตน์ นาคสุริยะ
ตรัสวิน: ด.ช.ชินพรรธน์ กิติชัยวรางค์กูร
เพลงประกอบละคร

เทวดาเจ้าขา ขับร้องโดย มิณฑิตา วัฒนกุล
เชื่อในตัวฉัน ขับร้องโดย รณเดช วงศาโรจน์
กิจกรรมเกี่ยวกับละคร

ละครได้จัดกิจกรรม "นางฟ้าของแม่ จากแดนสรวง" เพื่อให้เด็กและเยาวชนได้เขียนความรู้สึกเกี่ยวกับคุณแม่ของตนเอง พร้อมถ่ายรูปตัวเองเป็นนางฟ้า
แหล่งข้อมูลอื่น

มณีแดนสรวง ที่สยามโซน
วัดลำภู (จังหวัดนราธิวาส)

| วัดลำภู |
| --- | --- |

ที่ตั้ง: ตำบลลำภู อำเภอเมืองนราธิวาส จังหวัดนราธิวาส
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดลำภู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำภู อำเภอเมืองนราธิวาส จังหวัดนราธิวาส ที่ดินตั้งวัดมีเนื้อที่ 14 ไร่ มีที่ธรณีสงฆ์ 8 แปลง เนื้อที่ 60 ไร่ 1 งาน ุ66 ตารางวา
วัดลำภูสันนิษฐานว่าสร้างขึ้นราว พ.ศ. 2376 ตรงกับรัชสมัยของพระบาทสมเด็จพระนั่งเกล้าเจ้าอยู่หัว เดิมตั้งที่บ้านบางเค็มจึงเรียกว่า วัดบางเค็ม ต่อมาชาวบ้านย้ายมาอยู่บ้านเขากงจึงได้ใช้ชื่อว่า วัดเขากง แต่ต่อมาก็อพยพมาจากโรคระบาดจากบ้านเขากงแก้วจึงมาตั้งถิ่นฐานที่บ้านลำภูและสร้างวัดขึ้น วัดได้รับพระราชทานวิสุงคามสีมาเมื่อวันที่ 13 มกราคม พ.ศ. 2538
อาคารเสนาสนะประกอบด้วย อุโบสถกว้าง 15 เมตร ยาว 20 เมตร สร้างเมื่อ พ.ศ. 2477 ศาลาการเปรียญกว้าง 12 เมตร ยาว 26 เมตร สร้างเมื่อ พ.ศ. 2525 กุฏิสงฆ์จำนวน 4 หลัง โครงสร้างไม้ 3 หลัง อาคารครึ่งตึกครึ่งไม้ 1 หลัง ส่วนปูชนียวัตถุมีพระประธานในอุโบสถ 1 องค์และสถูปอดีตเจ้าอาวาส ภายในวัดยังมีพิพิธภัณฑ์วัดลำภูสร้างเมื่อ 1 กันยายน พ.ศ. 2539 โดยเก็บสะสมวัตถุโบราณ ประเภทเครื่องเซรามิคไว้มากมาย บางชิ้นได้จากการบริจาคของชาวบ้านและของวัดเอง
ราชวงศ์โจวตะวันออก

ราชวงศ์โจวตะวันออก (771-256 ปีก่อน ค.ศ.) หรือเรียกว่าตงโจว(จีน: 东周; พินอิน: Dōngzhōu) เป็นช่วงครึ่งหลังของ ราชวงศ์โจว ของจีนโบราณ ราชวงศ์โจวตะวันออก เกิดขึ้นหลังจากที่ โจวอิวหวัง ทรราชและกษัตริย์องค์ที่ 12 แห่งราชวงศ์โจวตะวันตกถูกปลงพระชนม์ ต่อมาผิงหวัง โอรสของโจวอิวหวังได้ย้ายเมืองหลวงไปที่ลั่วหยาง นับเป็นการเริ่มต้นของราชวงศ์โจวตะวันออก ราชวงศ์โจวตะวันออกแบ่งเป็น 2 ช่วง ยุควสันตสารทหรือยุคชุนชิว และ ยุครณรัฐหรือยุคจ้านกั๋ว โดยมีเมืองหลวงอยู่ที่ลั่วหยาง ซึ่งตั้งอยู่ทางตะวันออกของเมืองซีอาน เมืองหลวงเก่าของราชวงศ์โจวตะวันตก ปฐมกษัตริย์ของราชวงศ์นี้คือพระเจ้าโจวผิงหวัง ราชวงศ์นี้เป็นราชวงศ์แค่ในนามเพราะองค์กษัตริย์ทรงไร้พระราชอำนาจที่จะปกครองเหล่าอ๋องต่างๆ ได้ เนื่องจากอ๋องต่างๆ ได้แข็งเมืองและทำสงครามแย่งชิงอำนาจกัน
ในสมัยราชวงศ์นี้การแย่งชิงอำนาจกันของเหล่าอ๋องแบ่งเป็น 2 ยุคโดยยุคแรกเรียกว่า ยุคชุนชิว และยุคต่อมาเรียกว่า ยุคจ้านกั๋ว
วัดลำบัวลอย

| วัดลำบัวลอย |
| --- | --- |

ที่ตั้ง: ตำบลท่าเรือ อำเภอปากพลี จังหวัดนครนายก
ประเภท: วัดราษฎร์
นิกาย: มหานิกาย
เจ้าอาวาส: พระอธิการสวย ฐิตญาโณ
 สถานีย่อยพระพุทธศาสนา
วัดลำบัวลอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเรือ อำเภอปากพลี จังหวัดนครนายก มีเนื้อที่ตั้งวัด 18 ไร่ 25 ตารางวา ปัจจุบันมีพระอธิการสวย ฐิตญาโณ เป็นเจ้าอาวาส
วัดลำบัวลอยตั้งเมื่อ พ.ศ. 2480 ได้รับพระราชทานวิสุงคามสีมา เมื่อวันที่ 24 ตุลาคม พ.ศ. 2521 มีสมัยหนึ่งที่วัดอยู่ในสภาพเสื่อมโทรม จนหลวงพ่อสนิท ยสินฺทโร ได้ออกธุดงค์มาจำพรรษาที่วัดนี้จนได้เป็นเจ้าอาวาส ท่านได้สร้างวัตถุมงคลให้ญาติโยมนำไปบูชาเช่นนกสาริกา  จระเข้และพญาเรือนเต่า วัตถุมงคลที่หลวงพ่อสนิทสร้างขึ้นมา ชาวบ้านเล่าขานกันว่ามหัศจรรย์มากโดยเฉพาะพญาเรือนเต่าท่านแกะสลักด้วยหินเป็นกริ่งห้อยคอและบูชาในบ้าน
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2516 ศาลาการเปรียญ สร้างเมื่อ พ.ศ. 2516 หอสวดมนต์ สร้างเมื่อ พ.ศ. 2537 ศาลาอเนกประสงค์ สร้างเมื่อ พ.ศ. 2539 หอระฆัง ศาลากลางน้ำ และหอไตร ปูชนียวัตถุที่สำคัญ ได้แก่ พระพุทธรูปปางต่าง ๆ จำนวน 101 องค์ วัดมีเจดีย์กลางน้ำบรรจุพระบรมสารีริกธาตุ เป็นเจดีย์แปดเหลี่ยมชั้นเดียวหลังคายอดแหลม มีสะพานเดินเข้าเจดีย์ยาว 52 เมตร มีราวสะพาน เสาไฟติดหงส์ทุกต้น
วัดพระธาตุเชียงตึง

วัดพระธาตุเชียงตึง  (ภาษาลาว: ພະທາດຊຽງຕຶງ) อยู่ที่แขวงหลวงน้ำทา ประเทศลาว ตั้งอยู่ทางทิศใต้ของตัวเมืองเป็นเจดีย์ฐานแปดเหลี่ยมสูง 10 เมตร ตั้งอยู่บนเนินเขาศักดิ์สิทธิ์ เป็นสถาปัตยกรรมแบบล้านช้างและล้านนา ทุกปีในวันเพ็ญเดือน 12 ชาวเมืองจะฉลองบุญขึ้นพระธาตุเป็นงานใหญ่ประจำปี เช่นเดียวกับงานฉลองพระธาตุหลวงเวียงจันทน์ที่จัดในวันเดียวกัน
วัดพระธาตุเขาน้อย

| วัดพระธาตุเขาน้อย |
| --- | --- |


ชื่อสามัญ: พระธาตุเขาน้อย
ที่ตั้ง: ดู่ใต้ อำเภอเมืองน่าน จังหวัดน่าน 55000
ประเภท: วัดราษฎร์ (สามัญ)
เจ้าอาวาส: จร. พระมหาจรัล สิริธมฺโม
ความพิเศษ: วัดพระธาตุ
 สถานีย่อยพระพุทธศาสนา
วัดพระธาตุเขาน้อย ตำบลดู่ใต้ อำเภอเมืองน่าน จังหวัดน่าน เป็นวัดราษฎร์ องค์พระธาตุตั้งอยู่บนยอดดอยเขาน้อย ซึ่งอยู่ด้านตะวันตกของตัวเมืองน่าน สร้างในสมัยเจ้าปู่แข็ง เมื่อปี พ.ศ. 2030 องค์พระธาตุเป็นเจดีย์ก่ออิฐถือปูนทั้งองค์ เป็นศิลปะพม่าผสมล้านนา ภายในบรรจุพระเกศาธาตุขององค์สมเด็จพระสัมมาสัมพุทธเจ้าได้รับการบูรณปฏิสังขรณ์ครั้งใหญ่ในสมัยพระเจ้าสุริยพงษ์ผริตเดช ระหว่างปี พ.ศ. 2449-2454 โดยช่างชาวพม่า และวิหารสร้างในสมัยนี้เช่นกัน
จากวัดพระธาตุเขาน้อย สามารถมองเห็นทิวทัศน์โดยรอบของตัวเมืองน่าน ปัจจุบันบริเวณลานชมทิวทัศน์ ประดิษฐานพระพุทธมหาอุดมมงคลนันทบุรีศรีน่าน ซึ่งเป็นพระพุทธรูปปางประทานพร บนฐานดอกบัวสูง 9 เมตร บนยอดพระเกศาทำจากทองคำหนัก 27 บาท สร้างขึ้นเนื่องในมหามงคลที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 6 รอบ เมื่อวันที่ 5 ธันวาคม พ.ศ. 2542
วัดลำพญา

| วัดลำพญา |
| --- | --- |

ที่ตั้ง: ตำบลลำพญา อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อมงคลมาลานิมิต
 สถานีย่อยพระพุทธศาสนา
วัดลำพญา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลลำพญา อำเภอบางเลน จังหวัดนครปฐม เนื้อที่ตั้งวัด 39 ไร่ 3 งาน 10 ตารางวา ที่ธรณีสงฆ์ 1 งาน 48 ตารางวา
วัดลำพญาประกาศตั้งวัดเมื่อ พ.ศ. 2418 ในสมัยพระบาทสมเด็จพระจุลจอมเกล้าเจ้าอยู่หัว ตั้งชื่อวัดตามชื่อคลองที่ขุด ลำพญา เป็นชื่อของหมู่บ้านในสมัยที่ยังเป็นอำเภอบางปลา มณฑลนครชัยศรี ที่ได้มีประวัติเล่าไว้ว่าในสมัยพระบาทสมเด็จพระจุลจอมเกล้าเจ้าอยู่หัว ว่า พระยากรมท่า ได้ทำการขุดคลองบริเวณท้ายตลาดในปัจจุบันเพื่อให้จับจองที่นา ให้ชาวบ้านมีอาชีพเกษตรกรรรม แถวนี้จึงได้มีชาวบ้านแบ่งเป็นสองกลุ่ม คือ ชาวมอญ ที่อพยพมาจากสามโคกในปลายสมัยรัชกาลที่ 3 ตั้งบ้านเรือนอยู่ทางฝั่งตะวันตกของแม่น้ำ ทำอาชีพการเกษตรและชาวจีนซึ่งตั้งบ้านเรือนอยู่ทางฝั่งตะวันออกของแม่น้ำจะทำการค้าขาย บริเวณนี้ลำพญาจึงกลายเป็นตลาด ชื่อ ตลาดน้ำลำพญา ที่ปัจจุบันยังคงมีอยู่ วัดมีบริการ เรือล่องแม่น้ำท่าจีน โดยมีเรือและเส้นทางให้เลือกตามชอบ เช่น เรือแจวโบราณ ออกจากหน้าวัดลำพญาไปนมัสการศาลเจ้าแม่ทับทิม
ภายในวัดมี หลวงพ่อมงคลมาลานิมิต พระพุทธรูปปางมารวิชัย ที่สร้างด้วยศิลาแลง พอกปูนและปิดทองทับ วัดลำพญาได้รับพระราชทานวิสุงคามสีมาวันที่ 9 มิถุนายน พ.ศ. 2442 วัดยังมีพิพิธภัณฑ์พื้นบ้านตลาดน้ำวัดลำพญา เริ่มก่อตั้งเมื่อวันที่ 5 กันยายน พ.ศ. 2546 เป็นสถานที่รวบรวมและเผยแพร่ ศิลปวัตถุเครื่องมือ เครื่องใช้ที่แสดงถึงวิธีชีวิตไทยริมแม่น้ำท่าจีน
รองอำมาตย์เอก หลวงโยนะการพิจิตร (ปันโหย่ อุปะโยคิน)

| หลวงโยนะการพิจิตร (ปันโหย่) |
| --- | --- |
รองอำมาตย์เอกหลวงโยนะการพิจิตร (มองปันโย/ปันโหย่) ต้นตระกูล อุปะโยคิน

กรมการพิเศษเมืองนครเชียงใหม่
ยศข้าราชการ : รองอำมาตย์เอก
กรมการในกองข้าหลวงเทศาภิบาล มณฑลพายัพ
 
ข้อมูลส่วนบุคคล
เกิด: 10 กรกฎาคม พ.ศ.2388 เมืองมะละแหม่ง ประเทศพม่า
เสียชีวิต: 7 มกราคม พ.ศ. 2470 (อายุ 82 ปี)
ศาสนา: พุทธ

รองอำมาตย์เอกหลวงโยนะการพิจิตร (มองปันโย/อูปันโย/ปันโหย่ อุปะโยคิน /พะยาตะก่าปันโหย่) เป็นกรมการพิเศษในกองข้าหลวงเทศาภิบาล มณฑลพายัพ และเป็นพ่อค้าไม้ชาวพม่า/คนทำป่าไม้สัก ผู้มีชื่อเสียงโด่งดังด้านสร้างและบูรณะวัดมากมายทั่วมณฑลพายัพเมื่อร้อยกว่าปีมาแล้ว จากคุณความดีที่สร้างสิ่งที่เป็นสาธารณะประโยชน์ ทำวัดเจดีย์หลวงทำบุญทำทานมาอย่างต่อเนื่อง ช่วยเหลือทางราชการโดยเฉพาะการปราบกบถเงี้ยวที่เมืองแพร่ใน พ.ศ. 2445 พระบาทสมเด็จพระจุลจอมเกล้าเจ้าอยู่หัวจึงทรงแต่งตั้งให้ มองปันโยเป็นหลวงโยนะการพิจิตรตำแหน่งกรมการในกองข้าหลวงเทศาภิบาลมณฑลพายัพให้ช่วยข้าหลวงเทศาภิบาลผู้สำเร็จราชการมณฑลพายัพคิดอ่านราชการบ้านเมือง ทรงแต่งตั้งใน ร.ศ.125 (พ.ศ. 2449) ทรงพระราชทานครื่องราชอิสริยาภรณ์ มงกุฎสยาม ชั้นที่ 5 ชื่อวิจิตราภรณ์เมื่อวันที่ 1 ธันวาคม ร.ศ.128 (พ.ศ. 2452) พระราชทานในงานฉลองขึ้นตำหนักใหม่ของพระราชชายาเจ้าดารารัศมี  ได้รับพระราชทานนามสกุล "อุปะโยคิน" จากพระบาทสมเด็จพระมงกุฎเกล้าเจ้าอยู่หัว พระราชทานเป็นลำดับที่ 3627 พระราชทานที่พระที่นั่งเวหาศจำรูญเมื่อวันที่ 11 ธันวาคม 2459 ครั้งที่พระบาทสมเด็จพระปกเกล้าเจ้าอยู่หัว เสด็จประพาสมณฑลพายัพ ได้เสด็จเป็นการส่วนพระองค์เยี่ยมหลวงโยฯ ถึงบ้านและพระราชทานหีบเพลิงเมื่อถึงแก่กรรม หม่องปันโหย่ จึงเป็นคนเชื้อสายพม่าคนแรกที่ได้รับพระมหากรุณาธิคุณจาก พระมหากษัตริย์ไทยสามรัชกาลและได้รับการยอมรับจากเจ้าหลวงและเจ้านายฝ่ายเหนือ
ข้อโต้แย้ง

มีข้อมูลที่ไม่ถูกต้องหลายประการเกี่ยวกับหม่องปันโหย่หรือ หลวงโยนะการพิจิตรที่เผยแพร่ไปหลัง เสียชีวิตไปเกือบร้อยปี ได้แก่
คิดว่า เป็นมอญ เพราะมาจากเมืองมะละแหม่งที่เป็นรัฐมอญ แต่ความจริง เป็นคนเชื้อสายพม่าที่เกิดในรัฐมอญ
เล่าว่า เป็นหมอนวดก่อนจะได้ทำป่าไม้ให้เจ้าหลวง  ซึ่งไม่เคยเป็น  มาจากเมืองมะละแหม่งซึ่งในขณะนั้นเป็นของอังกฤษ มะละแหม่งในขณะนั้นเป็นเมืองหลวงของบริทิชเบอร์ม่าร์และเป็นศูนย์กลางการค้าไม้สัก  จึงน่าจะมีความรู้ในการทำป่าไม้สักมาก่อนจึงได้รับความไว้วางใจให้ทำป่าไม้ถวายเจ้าหลวง  การทำป่าไม้ต้องใช้ความรู้ความชำนาญมาก่อนมิใช่ใครก็ทำได้เพราะจะทำให้ป่าไม้เสียหาย ป่าไม้ในขณะนั้นเป็นปัจจัยสำคัญทางเศรษฐกิจ
ปัจจุบันเมื่อเล่าเกี่ยวกับประวัติตลาดต้นลำไยก็จะมีการกล่าวถึง ผู้เป็นเจ้าของตลาดต้นลำไยคนแรกแบบไม่ถูกต้อง เช่น หม่องปันโหย่หรือหลวงโยนะการพิจิตร ทำอาชีพรับจ้างงัดไม้ซุงที่หน้าตลาดต้นลำไย บ้างเล่าว่า หม่องปันโหย่ คือ หัวหน้าคนงานบริษัทค้าไม้ต่างประเทศ โดยเข้าใจว่าความหมายของคำว่า Headman หรือหัวหน้าคนในบังคับอังกฤษผิดเพี้ยนไปว่าหมายถึงหัวหน้าคนงาน ซึ่งความหมายที่ถูกต้อง คือหม่องปันโหย่ได้รับแต่งตั้งให้เป็นหัวหน้าคนในบังคับอังกฤษหรือผู้นำคนบังคับอังกฤษ (Headman) ซึ่งเป็นตำแหน่งที่ไม่มีค่าตอบแทนแต่จะแต่งตั้งบุคคลที่คนในบังคับอังกฤษในชุมชนส่วนใหญ่นั้นให้การยอมรับและนับถือ
บ้านหลวงโยนะการพิจิตร ซึ่งปัจจุบันอยู่ภายในโรงแรมเพชรงาม ถนนช้างคลาน อำเภอเมืองเชียงใหม่ จังหวัดเชียงใหม่
รูปดอกสัญลักษณ์สำคัญ ที่หน้าจั่วห้องพระ อยู่ทางด้านหลังของบ้าน ภายในโรงแรมเพชรงาม จังหวัดเชียงใหม่ ในปัจจุบัน
ใบตราตั้ง และราชกิจจานุเบกษา แต่งตั้งมองปันโย เป็นหลวงโยนะการพิจิตร ตำแหน่งกรมการในกองข้าหลวงเทศาภิบาลมณฑลพายัพ ถือศักดินา 1000
วัดพระธาตุห้าดวง

| วัดพระธาตุห้าดวง |
| --- | --- |


ชื่อสามัญ: วัดพระธาตุห้าดวง, เวียงเจดีย์ห้าหลัง, วัดดอยเวียง
ที่ตั้ง: ตำบลลี้ อำเภอลี้ จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุห้าดวง หรือ เวียงเจดีย์ห้าหลัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลี้ อำเภอลี้ จังหวัดลำพูน สันนิษฐานว่าที่ตั้งวัดเป็นบริเวณเวียงเก่าลี้ เพราะมีซากกำแพงและคูเมืองตั้งเป็นแถว
จากข้อมูลรายงานทะเบียนวัดจังหวัดลำพูน ระบุว่าวัดพระธาตุห้าดวงตั้งเมื่อวันที่ 18 กันยายน พ.ศ. 2518 ได้รับพระราชทานวิสุงคามสีมาเมื่อวันที่ 12 มกราคม พ.ศ 2549 ตามตำนานเล่าว่า พระนางจามเทวี กษัตริย์ครองเมืองหริภุญชัย ได้ยินข่าวจากราษฎรเมืองลี้ว่ามีดวงแก้ว 5 ดวง ปรากฏให้เห็นอยู่บ่อยครั้ง จึงได้เสด็จมาดูด้วยพระองค์เอง พอเวลาค่ำคืน ได้ทอดพระเนตรเห็นแสงสว่างจากดวงแก้วทั้ง 5 ดวง ลอยอยู่บนกองดิน 5 กอง จึงได้สอบถามความเป็นมาก็ทราบว่า คือพระเมโตธาตุ (น้ำไคลมือ) ขององค์สมเด็จพระสัมมาสัมพุทธเจ้าที่เคยล้างพระหัตถ์ และน้ำก็ไหลผ่านปลายนิ้วทั้ง 5 ลงพื้นดิน พระนางจามเทวีจึงเกิดศรัทธาสร้างพระธาตุเจดีย์ครอบกองดินทั้ง 5 กองไว้ ซึ่งในวันที่ 20 เมษายนของทุกปีจะมีประเพณีสรงน้ำพระธาตุห้าดวง สมัยพระเจ้าสามฝั่งแกน เจ้าผู้ครองนครเชียงใหม่องค์ที่ 8 แห่งราชวงศ์เม็งราย ได้อาราธนาพระมหารัตนรังสี แห่งสำนักวัดสวนดอกเชียงใหม่ มาทำการบูรณะปฏิสังขรณ์วัดพระธาตุห้าดวง ลุถึงสมัยพระเมืองแก้ว ผู้ครองนครเชียงใหม่องค์ที่ 11 แห่งราชวงศ์เม็งราย ได้จัดให้มีประเพณีสรงน้ำ พระธาตุเวียงเจดีย์ห้าหลัง (พระธาตุห้าดวง) ในวันเดือน 8 เหนือขึ้น 7 ค่ำ เป็นประจำทุกปี (ปัจจุบันกำหนดเอาวันที่ 20 เมษายนของทุกปี เป็นวันประเพณีสรงน้ำพระธาตุห้าดวง)
ในระหว่าง พ.ศ. 2364–2368 เจ้าหลวงเศรษฐีคำฝั้น เป็นผู้ครองนครลำพูน ท่านได้ทำการบูรณซ่อมแซมองค์พระธา่ตุจนสำเร็จลุล่วงไปด้วยดี
หลังจากนั้นก็ได้มีพระครูบา 6 รูป ได้มาปฏิบัติธรรมบำเพ็ญภาวนาและดูแลรักษารวมถึงบูรณะปฏิสังขรณ์วัดพระธาตุห้าดวง มีนามคือ ครูบากิตติ ครูบามหาสมณะ ครูบามหามังคลาจารย์ ครูบามหาสวามี ครูบามหาเตจา และครูบาจะวรรณะ ปัญญา ซึ่งหลวงปู่พระครูบาวงศ์ท่านได้สร้างพระรูปเหมือนทั้ง 6 ครูบา ประดิษฐานไว้ในวิหารเก้าครูบา อีก 3 ท่านที่ยังไม่ได้กล่าวถึง คือ ครูบาศรีวิชัย ครูบาอภิชัยขาวปี และครูบาชัยยะวงศาพัฒนา จนกระทั่งถึง พ.ศ. 2468 พระครูบาเจ้าศรีวิชัย ได้มาบูรณะพระธาตุทั้ง 5 องค์จนสำเร็จ แล้วได้ทำการฉลองสมโภชองค์พระธาตุ จากนั้นวัดพระธาตุห้าดวงก็ขาดพระภิกษุที่จะมาดูแลและทำการบูรณะ ทำให้วัดพระธาตุห้าดวงจำต้องร้างอีกวาระหนึ่ง ต่อมาได้มีพระอธิการนุช ธมมวโร ได้มาประจำอยู่ ณ วัดพระธาตุห้าดวงแห่งนี้ จนได้ยกฐานะวัดร้างเป็นวัดมีพระสงฆ์เมื่อวันที่ 18 กันยายน พ.ศ. 2518 ชาวบ้านเรียกว่า วัดดอยเวียง
รายชื่อนักเดินแบบวิกตอเรียส์ซีเคร็ต

นี่คือรายชื่อปัจจุบันและอดีตของเหล่านางฟ้าวิกตอเรียส์ซีเคร็ต และนางแบบที่ได้ร่วมเดินในวิกตอเรียส์ซีเคร็ตแฟชั่นโชว์ ตั้งแต่ปี ค.ศ. 1995
นางฟ้าวิกตอเรียส์ซีเคร็ต

บุคคลที่ได้เซ็นสัญญาเป็นนางฟ้าวิกตอเรียส์ซีเคร็ตในปัจจุบัน ระบุในตารางด้านล่างนี้
| นางฟ้าวิกตอเรียส์ซีเคร็ต | สัญชาติ | เซ็นสัญญา | จำนวน (ครั้ง) | ร่วมเดินในแฟชั่นโชว์ |
| --- | --- | --- | --- | --- |
| ลิลี ออลดริดจ์ |  สหรัฐ | 2010–2018 | 9 | 2009–2017 |
| อาเลซังดรา อังบรอซียู |  บราซิล | 2004–2017 | 17 | 2000–2017 |
| ไทรา แบงส์ |  สหรัฐ | 1997–2005 | 9 | 1996–2005 |
| จิเซล บุนเชน |  บราซิล | 2000–2007 | 7 | 1999–2006 |
| เลตีซียา กัสตา |  ฝรั่งเศส | 1998–2000 | 4 | 1997–2000 |
| เฮเลนา คริสเตนเซน |  เดนมาร์ก | 1997–1998 | 2 | 1997–1998 |
| เซลิตา อีแบงส์ |  หมู่เกาะเคย์แมน | 2005–2008 | 6 | 2005–2010 |
| ลินด์ซีย์ เอลลิงสัน |  สหรัฐ | 2011–2014 | 8 | 2007–2014 |
| อิซาเบล โกลาร์ท |  บราซิล | 2005–2008 | 12 | 2005–ปัจจุบัน |
| เคต กรีโกเรียวา |  รัสเซีย | 2015–2016 | 3 | 2014–2016 |
| เอริน ฮีเทอร์ตัน |  สหรัฐ | 2010–2013 | 6 | 2008–2013 |
| เทย์เลอร์ ฮิลล์ |  สหรัฐ | 2015–2021 | 4 | 2014–2018 |
| เอลซา ฮอสค์ |  สวีเดน | 2015–2020 | 7 | 2011–2018 |
| มาร์ธา ฮันต์ |  สหรัฐ | 2015–2020 | 5 | 2013–2018 |
| โรซี ฮันทิงตัน-ไวต์ลีย์ |  บริเตนใหญ่ | 2009–2010 | 5 | 2006–2010 |
| แชเนล อีมาน |  สหรัฐ | 2010–2012 | 3 | 2009–2011 |
| มอญีกา ยากาชัก |  โปแลนด์ | 2015–2016 | 3 | 2013–2015 |
| มิแรนดา เคอร์ |  ออสเตรเลีย | 2007–2013 | 6 | 2006–2009; 2011–2012 |
| คาร์ลี คลอสส์ |  สหรัฐ | 2013–2015 | 5 | 2011–2014; 2017 |
| ไฮดี คลุม |  เยอรมนี | 1999–2010 | 11 | 1997–2005; 2007–2009 |
| เดาต์เซิน กรุส |  เนเธอร์แลนด์ | 2008–2014 | 8 | 2005–2006; 2008–2009; 2011–2014 |
| กาโรลีนา กูร์โกวา |  เช็กเกีย | 2005–2008 | 9 | 2000–2008; 2010 |
| อาดรียานา ลีมา |  บราซิล | 2000–2018 | 18 | 1999–2008; 2010–2018 |
| สเตลลา แม็กซ์เวลล์ |  เบลเยียม | 2015–2021 | 4 | 2014–2018 |
| มาริซา มิลเลอร์ |  สหรัฐ | 2007–2010 | 3 | 2007–2009 |
| กาเริน มึลเดอร์ |  เนเธอร์แลนด์ | 1996–2000 | 5 | 1996–2000 |
| แชนดรา นอร์ท |  สหรัฐ | 1998 | 2 | 1997–1998 |
| ดานิแอลา แป็ชโตวา |  เช็กเกีย | 1997–2001 | 4 | 1998–2001 |
| เบฮาตี ปรินส์ลัว |  นามิเบีย | 2009–2019 | 10 | 2007–2015; 2018 |
| ไลส์ รีเบย์รู |  บราซิล | 2015–2021 | 7 | 2010–2011; 2013–2021 |
| อิเนส ริเบโร |  อาร์เจนตินา | 1998–1999 | 4 | 1998–2001 |
| ซารา ซังไปยู |  โปรตุเกส | 2015–2021 | 5 | 2013–2018 |
| สเตฟานี ซีมอร์ |  สหรัฐ | 1997–2000 | 6 | 1995–2000 |
| โจเซฟีน สไครเวอร์ |  เดนมาร์ก | 2016–2021 | 5 | 2013–2018 |
| โรเม สไตรด์ |  เนเธอร์แลนด์ | 2015–2021 | 4 | 2014–2018 |
| กันดิส สวาเนปุล |  แอฟริกาใต้ | 2010–2021 | 10 | 2007–2015; 2017–2021 |
| แจสมิน ทุกส์ |  สหรัฐ | 2015–2021 | 6 | 2012–2018 |
| บอร์บอรอ ป็อลวิน |  ฮังการี | 2019–2021 | 2 | 2012; 2018 |
| อเลซินา แกรแฮม |  สหราชอาณาจักร | 2019–2021 | 2 | 2017–2018 |
| ลีโอมี แอนเดอร์สัน |  สหราชอาณาจักร | 2019-2021 | 4 | 2015–2018 |
| เกรซ เอลิซาเบธ |  สหรัฐ | 2019-2021 | 3 | 2016–2018 |
PINK spokesmodels

รายชื่อต่อไปนี้คือนางแบบที่ได้เซ็นสัญญาเป็น spokesmodels ของวิกตอเรียส์ซีเคร็ต PINK brand.
| ชื่อ | สัญชาติ | เซ็นสัญญา |
| --- | --- | --- |
| อาเลซังดรา อังบรอซียู | Brazilian | 2004–2006 |
| Jessica Stam | Canadian | 2006–2007 |
| มิแรนดา เคอร์ | Australian | 2006–2009 |
| เบฮาตี ปรินส์ลัว | Namibian | 2008–2011 |
| เจสสิกา ฮาร์ต | Australian | 2011–2013 |
| เอลซา ฮอสค์ | Swedish | 2011–2014 |
| ราเชล ฮิลเบิร์ต | American | 2015–2017 |
| ซูรี ทิบบี | American | 2016–2019 |
| เกรซ เอลิซาเบธ | American | 2016–2019 |
| Maggie Laine | American | 2018–2019 |
แหล่งข้อมูลอื่น

The Models of Victoria's Secret: A Who2 Loop
VS All Access (bios, interviews, events, media)
| ด ค กนางฟ้าวิกตอเรียส์ซีเคร็ต |
| --- | --- |
อดีต:  กันดิส สวาเนปุล  แจสมิน ทุกส์  โจเซฟีน สไครเวอร์  ซารา ซังไปยู  เทย์เลอร์ ฮิลล์  โรเม สไตรด์  ไลส์ รีเบย์รู  สเตลลา แม็กซ์เวลล์  บอร์บอรอ ป็อลวิน  อเลซินา แกรแฮม  เกรซ เอลิซาเบธ  ลีโอมี แอนเดอร์สัน  เอลซา ฮอสค์  ลิลี ออลดริดจ์  มาร์ธา ฮันต์  เบฮาตี ปรินส์ลัว  อาดรียานา ลีมา  อาเลซังดรา อังบรอซียู  กาเริน มึลเดอร์  กาโรลีนา กูร์โกวา  คาร์ลี คลอสส์  เคต กรีโกเรียวา  จิเซล บุนเชน  แชนดรา นอร์ท  แชเนล อีมาน  เซลิตา อีแบงส์  ดานิแอลา แป็ชโตวา  เดาต์เซิน กรุส  ไทรา แบงส์  มอญีกา ยากาชัก  มาริซา มิลเลอร์  มิแรนดา เคอร์  ยัสมีน เการี  โรซี ฮันทิงตัน-ไวต์ลีย์  ลินด์ซีย์ เอลลิงสัน  เลตีซียา กัสตา  สเตฟานี ซีมอร์  อิซาเบล โกลาร์ท  อิเนส ริเบโร  เอริน ฮีเทอร์ตัน  เฮเลนา คริสเตนเซน  ไฮดี คลุม 
บทความที่เกี่ยวข้อง:  เอ็ดเวิร์ด ราเซค  ลิมิเต็ลแบรนด์  รายชื่อนักเดินแบบวิกตอเรียส์ซีเคร็ต  พิงก์  วิกตอเรียส์ซีเคร็ต  วิกตอเรียส์ซีเคร็ตแฟชั่นโชว์  วิกตอเรียส์ซีเคร็ตสวิมสเปเชียล
รายชื่อนายกรัฐมนตรีเยอรมนีตามระยะเวลาดำรงตำแหน่ง

ด้านล่างนี้เป็น รายชื่อนายกรัฐมนตรีเยอรมนีตามระยะเวลาดำรงตำแหน่ง
| # ลำดับที่ | นายกรัฐมนตรี | รวมเวลา  | อันดับที่ |
| --- | --- | --- | --- |
| 6 | เฮ็ลมูท โคล | 16 ปี 26 วัน | 1 |
| 1 | คอนราด อเดเนาร์ | 14 ปี 31 วัน | 2 |
| 8 | อังเกลา แมร์เคิล | 18 ปี 295 วัน | 3 |
| 5 | เฮ็ลมูท ชมิท | 8 ปี 138 วัน | 4 |
| 7 | แกร์ฮาร์ด ชเรอเดอร์ | 7 ปี 26 วัน | 5 |
| 4 | วิลลี บรันดท์ | 4 ปี 198 วัน | 6 |
| 2 | ลุดวิก แอร์ฮาร์ด | 3 ปี 46 วัน | 7 |
| 3 | คูร์ท เกออร์ก คีซิงเงอร์ | 2 ปี 324 วัน | 8 |
แหล่งข้อมูลอื่น

Ιστοσελίδα του Καγκελαρίου
ประเทศแอลจีเรียในโอลิมปิกฤดูร้อน 2016

ประเทศแอลจีเรีย เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติแอลจีเรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน  คน ใน  ชนิดกีฬา ผลการแข่งขันครั้งนี้ประเทศแอลจีเรียไม่ได้รับเหรียญรางวัล